CELEX: C2006/131/10
Language: hu
Date: 2006-06-03 00:00:00
Title: C-371/03. sz. ügy: A Bíróság (III. tanács)  2006. március 9-i  ítélete (az Oberlandesgericht Köln előzetes döntéshozatal iránti kérelme) – Siegfried Aulinger kontra Bundesrepublik Deutschland (Kül- és biztonságpolitika – Közös kereskedelempolitika – A Szerb és a Montenegrói Köztársaság elleni embargó – 1432/92/EGK rendelet – Személyszállítás)

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/6
            
         A Bíróság (III. tanács) 2006. március 9-i ítélete (az Oberlandesgericht Köln előzetes döntéshozatal iránti kérelme) – Siegfried Aulinger kontra Bundesrepublik Deutschland
   (C-371/03. sz. ügy) (1)
   
   (Kül- és biztonságpolitika - Közös kereskedelempolitika - A Szerb és a Montenegrói Köztársaság elleni embargó - 1432/92/EGK rendelet - Személyszállítás)
   (2006/C 131/10)
   Az eljárás nyelve: német
   A kérdést előterjesztő bíróság
   Oberlandesgericht Köln
   Az alapeljárás felei
   
      Felperes: Siegfried Aulinger
   
      Alperes: Bundesrepublik Deutschland
   Tárgy
   Előzetes döntéshozatal iránti kérelem – Oberlandesgericht Köln – A Szerb és a Montenegrói Köztársaság, valamint az Európai Gazdasági Közösség közötti kereskedelem megtiltásáról szóló, 1992. június 1-jei 1432/92/EGK tanácsi rendelet (HL L 151., 4. o.) 1. cikke d) pontjának értelmezése – A Szerbia és Montenegró határára, illetőleg az onnan történő személyszállítás tilalma
   Rendelkező rész
   A Szerb és a Montenegrói Köztársaság, valamint az Európai Gazdasági Közösség közötti kereskedelem megtiltásáról szóló, 1992. június 1-jei 1432/92/EGK tanácsi rendelet 1. cikkének d) pontját úgy kell értelmezni, hogy a Szerbiába és Montenegróba irányuló, illetőleg az onnan induló, vállalkozási jellegű – szakaszos szállítás formájában végzett – személyszállítás tilos volt.
   „Szakaszos szállításon” az embargós övezetbe, illetőleg az onnan történő, a Közösség valamely tagállamában székhellyel rendelkező vállalkozás és az embargós övezetben székhellyel rendelkező vállalkozás együttműködésében szervezett személyszállítás értendő, amelynek során az előbbi vállalkozás az embargós övezet határának közelébe, illetőleg onnan, a másik pedig erről a helyről az embargós övezetbe, illetőleg onnan az említett helyre szállítja az utasokat (az utasok átszállásával).
   
      (1)  HL C 289., 2003.11.29.